Sikkilsdalen

Sikkilsdalen er eit dalføre i Nord-Fron kommune i Innlandet fylke, i den austre delen av Jotunheimen, mellom Sjodalen og Heimdalen. Øvst i dalen er Sikkilsdalsvatna med avløpet Sikkilsdalsåa austover til elva Vinstra. 

Ved austenden av Nedre Sikkilsdalsvatnet ligg Sikkilsdalsseter med turistkvarter. I nærleiken ligg Prinsehytta, som var skjenka til kronprins Olav av den svenske kronprinsen i 1924.

Sikkilsdalen er avgrensa i nord av Sikkilsdalshø (1778 moh.) og i sør av Heimdalshø (1843 moh.). Dalen har ein rik flora.

Namnet kjem truleg av norrønt Sikill, av sik, 'liten bekk'.

 Kjelder 

Kategori:Dalar i Innlandet
Kategori:Geografi i Nord-Fron